
Ministru kabineta sēdes protokollēmums

Informatīvais ziņojums "Par finansējuma pārdali valsts budžeta programmā 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" atbilstoši faktiskajai un prognozētajai nepieciešamībai"

· 1. Pieņemt zināšanai iesniegto informatīvo ziņojumu.
· 2. Pieņemt zināšanai, ka nepieciešamais papildu finansējums pašvaldībām līdz 2 000 000 euro izdevumu segšanai par Ukrainas civiliedzīvotāju izmitināšanas pakalpojumiem tiek pārdalīts no finansējuma, kas paredzēts Labklājības ministrijas nodrošinātajiem atbalsta pasākumiem Ukrainas civiliedzīvotājiem, tādējādi nepārsniedzot Ministru kabineta 2025. gada 22. decembra rīkojuma Nr. 896 "Par Pasākumu plānu atbalsta sniegšanai Ukrainas civiliedzīvotājiem Latvijas Republikā 2026. gadam" izpildei paredzēto kopējo finansējumu 39 717 846 euro apmērā.
· 3. Ekonomikas ministrijai izstrādāt un ekonomikas ministram normatīvajos aktos noteiktajā kārtībā līdz 2026. gada 30. oktobrim iesniegt izskatīšanai Ministru kabinetā grozījumus Ministru kabineta 2026. gada 24. februāra rīkojumā Nr. 85 "Par finanšu līdzekļu piešķiršanu no valsts budžeta programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai"".

